open-index/open-wikipedia-markdown huggingface dataset:
יחסי בנגלדש–ישראל

בין מדינת ישראל והרפובליקה העממית של בנגלדש לא מתקיימים יחסים דיפלומטיים או יחסי סחר רשמיים, נכון ל-2025.

בנגלדש היא אחת מתוך 28 מדינות החברות באו"ם שאינן מכירות במדינת ישראל.

## היסטוריה
[שמאל|ממוזער|275px|[דרכון בנגלי ישן ועליו הכיתוב "תקף לכל מדינות העולם מלבד ישראל"]]
בתאריך 4 בפברואר 1972, כשנה לאחר הכרזת העצמאות של בנגלדש מפקיסטן במהלך חודש מרץ 1971, ישראל הכירה רשמית בעצמאותה של המדינה החדשה, ובכך הייתה המדינה הראשונה בעולם שהכירה בבנגלדש. הדבר נבע במידה רבה מנטייתה החיובית של דעת הקהל בישראל ביחס למאבק הבנגלדשי לעצמאות, וזאת במסגרת ההשוואה המתבקשת למאבק העם היהודי לעצמאות מדינית במדינת ישראל. עם זאת, בשל זהותה האסלאמית המובהקת של המדינה החדשה, ושאיפתה לכינון יחסים קרובים עם מדינות ערב והעולם המוסלמי, ממשלת בנגלדש דחתה באופן רשמי את ההכרה הישראלית, כאשר שר החוץ של בנגלדש דאז, קהונדוקר מושטק אהמד, שלח מכתב לממשלת ישראל בשם ממשלת בנגלדש, בו מסר כי בנגלדש אינה יכולה לקבל את ההכרה הישראלית בה.

באופן הצהרתי ועקבי, בנגלדש תומכת לאורך השנים בסופו של "הכיבוש הבלתי חוקי של פלסטין", וכן בהקמת מדינה פלסטינית ריבונית.

במהלך המחצית הראשונה של שנת 2000, החלו מגעים חשאיים ראשונים בין שתי המדינות לקראת כינונם של יחסים דיפלומטיים. עם זאת, מגעים אלו לא נשאו פרי.

במהלך חודש נובמבר 2003, העיתונאי הבנגלדשי הפרו-ציוני סלאה צ'ודהורי נעצר בשל ניסיונו לטוס לתל אביב, והועמד לדין בגין "המרדה, בגידה, וחילול השם". בסופו של דבר צ'ודהורי נידון למאסר של שבע שנים.

בעקבות מלחמת לבנון השנייה בשנת 2006, בנגלדש הציעה לשלוח כוחות צבא לאזור דרום לבנון כחלק ממשימתו של כוח האו"ם המופקד על שמירת השקט באזור. עם זאת, הצעה זו נדחתה על ידי ישראל, וזאת עקב חוסר נכונותה של בנגלדש להכיר רשמית במדינת ישראל. חרף אי ההסכמה הישראלית, בנגלדש ונפאל היו המדינות הראשונות שכוחותיהם הגיעו לחופי דרום לבנון, וזאת בשעה ששאר מדינות המערב, וביניהן התורמת העיקרית לכוח האו"ם, צרפת, התעכבו בפריסת חייליהם.
בהמשך, ומיד לאחר ששאר כוחות האו"ם הגיעו לאזור, הכוחות הבנגלדשים נאלצו לעזוב באופן מיידי, מתוקף ההכרה בבנגלדש כצד שאינו נייטרלי בסכסוך, וזאת גם בשל הצהרתו של שר חוץ הבנגלדשי מורשד קהאן, שתיאר את המתקפה הישראלית בשטח לבנון כ"טרור מדיני", והכריז בדבר העברת סיוע הומניטרי לעם הלבנוני ולעם הפלסטיני בעקבות תקיפות צה"ל.

בהצהרה שפורסמה בג'רוזלם פוסט בתאריך 2 בספטמבר 2011, מסר דובר מטעם ממשלת ישראל כי .

ב-22 במאי 2021 הודיעה ממשלת בנגלדש על הסרת הכיתוב בדרכון המדינה שאסר לבקר בישראל.

ב-2023 במהלך מלחמת חרבות ברזל, בנגלדש ביחד עם 4 מדינות שונות הגישו בקשה לבית הדין הבינלאומי לחקור את ישראל בגין פשעי מלחמה.
## יחסי מסחר
לאורך השנים, בנגלדש הקפידה בדבר הטלת חרם כלכלי מלא על מדינת ישראל, וזאת חרף העובדה ששתי המדינות חברות בארגון הסחר העולמי. בנגלדש גם אוסרת על כל מגעים כלכליים בין אזרחיה ואזרחי ישראל.

עם זאת, במהלך בשנת 2014, ולאחר פרסום סטטיסטיקה רשמית מטעם הלשכה לקידום הייצוא בבנגלדש, התגלה כי בנגלדש ייצאה כמות קטנה של סחורה, בשווי של כ-2,577 דולר, לישראל במהלך השנה הפיסקלית 2013-14.

על פי נתוני OEC, בשנת 2016 היקף הייצוא הישראלי לבנגלדש הסתכם ב-752 אלף דולר אמריקאי; הסחורה כללה בעיקר טלפונים, כלים רפואיים ומוצרים כימיים. באותה השנה, ישראל ייבאה מבנגלדש סחורה בשווי 45 מיליון דולר אמריקאי; הסחורה כללה בעיקר מוצרי טקסטיל (99%).

## ראו גם
* יחסי ישראל–פקיסטן

## קישורים חיצוניים
* 

## הערות שוליים

קטגוריה:ערכים ללא קטגוריות פיזיות - יחסי חוץ
יהדות סודאן

**יהדות סודאן** נוסדה בסוף המאה ה-19, והייתה מרוכזת ברובה בבירה ח'רטום. בשיאה מנתה כאלף איש. באמצע המאה ה-20 הקהילה כללה כ-350 יהודים, בעיקר ממוצא ספרדי שבנו בה בית כנסת ובית ספר יהודי. בשנים 1948–1956 החלו חלק מחברי הקהילה לעזוב את סודאן, והיא חדלה להתקיים עם עזיבתם של אחרוני אנשיה בתחילת שנות ה-60 של המאה ה-20.

## תולדות הקהילה
היהודים הראשונים שהתיישבו בסודאן הגיעו אליה ממצרים במחצית השנייה של המאה ה-19, כאשר מצרים שלטה בה בחסות עות'מאנית. המשפחות הראשונות התיישבו בערים אומדורמאן וח'רטום, השוכנות במקום המפגש של הנילוס הכחול והנילוס הלבן, מקום מפגש הידוע בכינוי "הנשיקה הגדולה ביותר בעולם". שתי הערים ישבו על דרך שיירות קדומה אשר שימשה למסחר, וכמו סוחרים רבים, גם המשפחות היהודיות מצאו בהן פוטנציאל עסקי וכן חופש פולחן דתי.

ב-1881 פרץ בסודאן מרד עממי נגד השלטון. שמונה המשפחות היהודיות שחיו בסודאן באותה עת, בדומה ליתר הלא־מוסלמים, נאלצו להתאסלם והגברים, ראשי המשפחות, נאלצו לשאת נשים שניות, מקומיות ומוסלמיות. נציג היהודים האנוסים בחצרו של הח'ליפה, בסיוני (במקור "בן ציון קושטי"), נהג להניח תפילין בכל בוקר ולהתפלל שחרית, גם לפני שיצא לתפילת יום שישי במסגד. עם כינון השלטון האנגלו־מצרי יכלו האנוסים לחזור בגלוי ליהדותם. אשתו הסודאנית־קופטית של בסיוני וארבעת ילדיהם גוירו ב-1908 על ידי הרב הראשי של אלכסנדריה.

בראשית המאה ה-20, ובמיוחד בשנות ה-20 של אותה מאה, גבר זרם המהגרים היהודים לסודאן, מרביתם ממצרים. הקהילה היהודית המצרית הייתה מורכבת גם מיהודים מכל קצוות העולם, וכך גם הפכה הקהילה היהודית-סודאנית למגוון של עדות. רוב יהודי סודאן ישבו בשתי הערים הגדולות והסמוכות זו לזו, אומדורמאן וח'רטום, וכן בוואד מדני. מיעוטם ישבו בפורט סודאן שלחופי ים סוף, ומשפחות ספורות חיו באזורים מרוחקים יותר. בשל מיעוטם היחסי הם קיימו יחסים הדוקים עם הקהילה היהודית בקהיר ובאלכסנדריה, באו איתן בקשרי חיתון והיו נתונים לסמכותם של הרבנים במצרים. באין רב מקומי הובא מארץ ישראל הרב שלמה מלכה, שכיהן כרב הראשי של הקהילה בין השנים 1906-1949. על אף מוצאן השונה של המשפחות, וככל הנראה בשל מיעוטם, היהודים בסודאן התפללו באותו בית כנסת ומרביתם גם סיגלו אורח חיים אירופי ומודרני, כמו רבים מבין הזרים ובני המיעוטים באותה העת. יהודי סודאן עסקו במסחר, בנקאות ותעשייה, וזכו לשגשוג כלכלי.

מלחמת העולם השנייה ועליית כוחו של הרעיון הלאומי, ציוני וערבי כאחד, העלו בסודאן קולות נגד היהודים. נקודת רתיחה נוספת הייתה ב-1956 עם מבצע קדש, קבלת העצמאות של סודאן והצטרפותה לליגה הערבית. מרבית היהודים עזבו את סודאן עד שנת 1967, והמעטים שנותרו עזבו עד 1970, ובכך נעלמה לחלוטין הקהילה היהודית מסודאן. רבים עזבו לארצות הברית, לאירופה וכן לניגריה, וככל הנראה כמחצית מהם היגרו לישראל.

בנובמבר 2019 קרא השר הסודני לענייני דתות, נאסר א-דין מופרח, ליהודי סודאן לשוב אליה ולסייע בבנייתה מחדש אחרי הפלת הרודן עומר אל-בשיר.

## ראו גם
*הרב שלמה מלכה, רבה הראשי של קהילת יהדות סודאן

## לקריאה נוספת
*נחם אילן, **פנקס הקהילה של יהודי סודאן**, הוצאת יד בן צבי, 2007

* Eli S. Malka, *Jacob’s Children in the Land of the Mahdi: Jews of the Sudan* (Syracuse, N.Y.: Syracuse University Press, 1997)


## קישורים חיצוניים
* 

## הערות שוליים

*
סודאן
סודאן
סודאן
קטגוריה:סודאן: קבוצות אתניות
עונת 1998/1999 ב-NBA

**עונת 1998/1999** היא העונה ה-53 של ליגת ה-NBA. בעקבות שביתת שחקנים התעכבה תחילת העונה והיא החלה רק ב-5 בפברואר 1999. בעונה המקוצרת שיחקה כל קבוצה 50 משחקים בלבד במהלך העונה הסדירה ומשחק האולסטאר בוטל. העונה הסתיימה כשסן אנטוניו ספרס זכתה בתואר האליפות הראשון שלה לאחר שניצחה בסדרת הגמר את ניו יורק ניקס בתוצאה 1–4. טים דאנקן זכה בתואר ה-MVP של סדרת הגמר לאחר שהעמיד במהלך הסדרה  של 27.4 נקודות, 14.0 ריבאונדים ו-2.2 חסימות למשחק. ניו יורק ניקס הגיעה למעמד הגמר למרות שהייתה מדורגת רק במקום השמיני במזרח ובכך הפכה לראשונה לעשות זאת והיחידה עד לשנת 2023, בה עשתה זאת מיאמי היט. ל-MVP של העונה הסדירה נבחר קארל מלון מיוטה ג'אז, בפעם השנייה בקריירה, שקלע 23.8 נקודות בממוצע למשחק לאורך העונה והוביל את קבוצתו למאזן הניצחונות השני בטיבו בליגה (37-13, זהה למאזנה של סן אנטוניו שדורגה מעל יוטה בשל יתרון במפגשים הישירים בין הקבוצות).

## דראפט 1998
הדראפט בשנה זו התקיים ב-24 ביוני 1998 בג'נרל מוטורס פלייס, אולמה הביתי של ונקובר גריזליס. בהגרלה (לוטרי) זכו הלוס אנג'לס קליפרס בבחירה הראשונה, שניצלו אותה כדי לבחור את מייקל אולווקנדי היישר מהתיכון, לאחר שוויתר על לימודים במכללה. אולווקנדי הציג יכולת חלשה מאוד ב-NBA ונחשב בעיני רבים לאחת הבחירות המאכזבות ביותר בתולדות הדראפט. בדראפט 1998 נבחרו בסך הכל חמישה שחקנים שהשתתפו במשחק האולסטאר - אנטואן ג'יימיסון (בחירה רביעית), וינס קרטר שזכה בתואר רוקי העונה (5), דירק נוביצקי (9), פול פירס (10) ורשארד לואיס (32), בנוסף לבראד מילר שלא נבחר בדראפט. שחקנים בולטים אחרים שנבחרו בדראפט זה כוללים את מייק ביבי (בחירה שנייה), ג'ייסון ויליאמס (7), לארי יוז (8), בונזי ולס (11), ריקי דייוויס (21), אל הרינגטון (25), נאזי מוחמד (29), רייפר אלסטון (39) וקטינו מובלי (41).

## העונה הסדירה

*כוכבית מסמנת קבוצה שסיימה ראשונה בבית שלה.

## מובילי הקטגוריות הסטטיסטיות

## פרסים
[ממוזער|שמאל|220px|[קארל מלון, ה-MVP של העונה הסדירה]]
* **[[MVP של העונה הסדירה ב-NBA|MVP של העונה הסדירה]]** - קארל מלון, יוטה ג'אז
* **[[שחקן ההגנה של העונה ב-NBA|שחקן ההגנה של העונה]]** - אלונזו מורנינג, מיאמי היט
* **[[רוקי השנה ב-NBA|רוקי העונה]]** - וינס קרטר, טורונטו ראפטורס
* **[[השחקן השישי של העונה ב-NBA|השחקן השישי של העונה]]** - דארל ארמסטרונג, אורלנדו מג'יק
* **[[השחקן המשתפר של העונה ב-NBA|השחקן המשתפר של העונה]]** - דארל ארמסטרונג, אורלנדו מג'יק
* **[[מאמן השנה ב-NBA|מאמן העונה]]** - מייק דאנליבי, פורטלנד טרייל בלייזרס
* **[[מנהל השנה ב-NBA|מנהל העונה]]** - ג'ף פיטרי, סקרמנטו קינגס
* **[[פרס הספורטיביות של ה-NBA|פרס הספורטיביות]]** - הרסי הוקינס, סיאטל סופרסוניקס
* **[[פרס האזרחות על שם ג'יי. וולטר קנדי|פרס האזרחות]]** - בריאן גרנט, פורטלנד טרייל בלייזרס

### פרסים עונתיים

## פלייאוף 1999
**סגל האלופה, [[סן אנטוניו ספרס]]:** טים דאנקן, דייוויד רובינסון, אייברי ג'ונסון, שון אליוט, מריו אלי, ג'ארן ג'קסון, מליק רוז, ג'רום קרסי, אנטוניו דניאלס, סטיב קר, ויל פרדו וג'רארד קינג (אנדרו גייז וברנדון ויליאמס נכללו בסגל אך לא השתתפו בפלייאוף).**[[מאמן|מאמן ראשי]]:** גרג פופוביץ'.

## הערות שוליים

1998/1999
NBA
NBA
קטגוריה:1998 בארצות הברית
קטגוריה:1999 בארצות הברית
שלוון קולר

**שַׁלְוַן קוֹלָר** (שם מדעי: *Eirenis levantinus*) הוא מין של נחש מהסוג שלוון. 
## מאפיינים
זהו אחד הנחשים הגדולים בסוגו. אורכו מגיע עד ל-70 ס"מ ומשקלו עד 30 גרם. צבעו חום בהיר או חום זיתי. על ראשו כיפה חומה. על עורפו ניתן להבחין תמיד בכעין צווארון או קולר קמור, דמוי פרסה (מכאן נגזר שמו העברי), שצבעו שחור ושוליו צהובים, או לפחות בשרידיו של הקולר. מאחוריו זרועים כמה כתמים שחורים וקטנים. בפרטים צעירים נמשכות לרוחבו של הראש שתי רצועות כהות, ההולכות ודהות ונעלמות בד בבד עם התבגרותו של הנחש. בפרטים גדולים מאוד נוטה גם הקולר שבעורף להתפרק לשורה של כתמים מבודדים.

תחום תפוצתו נרחב: מאיראן ועיראק במזרח עד לאיים בים האגאי במערב ומהקווקז בצפון עד לצפון ארץ ישראל. בשנת 1953 נתפס בארץ פרט ראשון ממין זה בנחל כזיב שבמערב הגליל. בשנים שחלפו מאז נתפסו פרטים נוספים, בעיקר באותו נחל ובסביבותיו. שלוון הקולר שכיח במיוחד בחרמון. הוא ניזון מחרקים, דוגמת צרצרים.

השם שַׁלְוַן קוֹלָר ניתן בעבר למין *Eirenis collaris*, ייתכן בגלל טעות בזיהוי.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 198-199

## קישורים חיצוניים

## הערות שוליים

קטגוריה:זעמניים
קטגוריה:ארץ ישראל: נחשים שאינם ארסיים
קטגוריה:בעלי חיים שתוארו ב-1838
TNT (ערוץ טלוויזיה)

**TNT**, ראשי תיבות של **Turner Network Television** (רשת הטלוויזיה של טרנר) הוא ערוץ טלוויזיה אמריקאי המבוסס על רשת כבלים ולוויין אשר הייתה בבעלות מחלקת השידור של חברת טיים וורנר של איש העסקים טד טרנר עד למיזוגה עם חברת דיסקברי בשנת 2022. נכון לפברואר 2015, הערוץ זמין לצפייה עבור כ-95.3 מיליון צופי כבלים ולוויין בארצות הברית (יותר מ-80% ממשקי הבית במדינה).

תוכניות הערוץ כוללות סרטים וסדרות טלוויזיה, לרוב מסוגת הדרמה, לצד שידור אירועי ספורט מקצועי (כגון משחקי ליגת הכדורסל NBA ומשחקי איגוד הגולף המקצועני PGA).

## היסטוריה
הערוץ הושק ב-3 באוקטובר 1988. התוכנית הראשונה ששודרה בו הייתה הסרט "חלף עם הרוח", שהיה האהוב על המייסד טד טרנר. תחילה שודרו בו בעיקר סרטים ישנים מספריית מטרו גולדווין מאייר שבבעלות טרנר, וכן סדרות בבעלותו, כגון "בבילון 5" ו"לויס וקלארק: הרפתקאותיו החדשות של סופרמן". כן שודרה בשנות ה-90 רצועת שידור לילדים, "TNT Toons", שכללה מגוון סדרות וסרטים מצוירים מספריית טרנר, בהם "הפלינסטונס", "סקובי דו" ו"הפנתר הוורוד". בהדרגה הוספו לערוץ תוכניות מקור חדשות. ב-1993 הוחל בשידור תוכנית הלילה "MonsterVision", שכללה מרתון סרטי אימה. ב-1995 הוחל בשידור אירועי ספורט דוגמת אליפות בהיאבקות מקצועית ("WCW Monday Nitro"). 

ב-2001 עבר הערוץ מיתוג מחדש, פרסם לוגו וסלוגן חדשים ("We Know Drama"), ועבר לשדר בעיקר תכנים מסוגת דרמה, לצד תוכניות ספורט. סדרות מרכזיות ששודרו החל מתקופה זו בערוץ היו "חוק וסדר", "ER", "NYPD Blue" ו"המשפט של איימי". ב-2003 החל הערוץ לשדר את משחקי ליגת הכדורסל NBA וכן מרוצי מכוניות של איגוד NASCAR. ב-2014 עבר הערוץ לשדר לצד תוכניות דרמה וספורט גם סדרות וסרטי פעולה, פנטזיה ומדע בדיוני.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ערוצי טלוויזיה אמריקאיים
פ.ס.וו פרנקפורט

**מועדון ספורט כדורגל פרנקפורט 1899** (בגרמנית: Fußballsportverein Frankfurt 1899 e.V, מילולית: אגודת הכדורגל והספורט של פרנקפורט) המוכר בשמו הקצר **פ.ס.וו פרנקפורט** (בגרמנית: **FSV Frankfurt**) הוא מועדון כדורגל גרמני מן העיר פרנקפורט אשר הוקם בשנת 1899. למועדון הייתה קבוצת נשים מוצלחת אשר פורקה ב-2006. המועדון משחק בליגה האזורית, הרביעית בהייררכיית הליגות בגרמניה.

## היסטוריה
המועדון הוקם בתקופת האימפריה הגרמנית. הקבוצה הבוגרת של המועדון שיחקה בנורדקרייס ליגה, והייתה בין הקבוצות הראשונות בליגה זו.

ב-1914 פרצה מלחמת העולם הראשונה מה שגרם לליגות הכדורגל בגרמניה לחדול מפעילות. לקראת סיום המלחמה ב-1917 חודשה פעילות הליגות, ופרנקפורט FSV זכתה באליפות הליגה.
לאחר המלחמה עברה פרנקפורט לשחק בקרייגסליגה נורדמיין ששם זכתה מספר פעמים באליפות.

רגע השיא של הקבוצה היה בשנת 1938 כאשר הגיעה לגמר הטסשאמרפוקל (כיום ה־DFB פוקל), אך הפסידה בו בתוצאה 1–3 לראפיד וינה, (ראפיד וינה היא קבוצה אוסטרית אך המשחק נערך לאחר אנשלוס, בזמן סיפוח אוסטריה לגרמניה הנאצית).

בשנת 1975 שיחקה הקבוצה בהבונדסליגה השנייה (דרום), עת הייתה הליגה מחולקת למחוזות. עם איחוד הליגות המחוזיות לליגה אחת ב-1981, ירדה פרנקפורט FSV לליגה השלישית בגרמניה לאחר שדורגה בתחתית הליגה.

בעונת 1982/1983 עלתה פרנקפורט לבונדסליגה השנייה, אך ירדה עונה לאחר מכן. לאחר 7 עונות בליגה הגרמנית השלישית ובליגה האזורית וזכייה בליגה השלישית, העפילה פרנקפורט בעונת 2008/2009 לבונדסליגה השנייה. בתום עונת 2015/2016 נשרה הקבוצה לליגה השלישית. כעבור עונה נוספת נשרה הקבוצה לליגה האזורית, הרביעית בהיררכיית הליגות.

## קבוצת המילואים
לפ.ס.וו פרנקפורט הייתה קבוצת מילואים אשר שיחקה תחת השם FSV Frankfurt II, היא שיחקה מ-2010 ועד 2013 באהסנליגה (הליגה החמישית בחשיבותה) ורליגיונליגה הדרומית (גר') (הליגה הרביעית בחשיבותה).

## קישורים חיצוניים

* 

קטגוריה:קבוצות כדורגל גרמניות
קטגוריה:פרנקפורט: ספורט
קטגוריה:קבוצות כדורגל שהוקמו ב-1899
זה הסוף שלי

**זה הסוף שלי** (מאנגלית: **I Didn't Do It**, בתרגום חופשי: "לא עשיתי את זה") היא סדרת קומדיית מצבים אמריקאית שבה מככבים אוליביה הולט, אוסטין נורת', פיפר קורדה, פייטון קלארק ושרה גילמן. העונה הראשונה שודרה מה-17 בינואר 2014 עד ה-7 בדצמבר 2014. בישראל, הסדרה החלה את שידוריה בערוץ דיסני ישראל ב-8 במאי 2014.

ב-3 ביולי 2014, ערוץ דיסני הזמינו עונה שנייה. העונה השנייה עלתה לשידור ב-15 בפברואר 2015, ובישראל ב-12 בנובמבר 2015.

הסדרה הסתיימה ב-16 באוקטובר 2015 ובישראל ב-24 במרץ 2016, לאחר 2 עונות ו-39 פרקים.

הסדרה עלתה בדיסני+ לכבוד השקתה בישראל ב-16 ביוני 2022. 

## עלילה
לינדי ולוגאן הם תאומים היוצאים לשרשרת הרפתקאות מרתקות ובלתי צפויות עם שלושת חבריהם הטובים, ג'סמין, גארט ודיליה. ביחד הם מתחילים את השנה הראשונה שלהם בבית ספר תיכון, שם הם הופכים מצבים שגרתיים, לאסונות.

## דמויות ראשיות
***לינדי** (אוליביה הולט) - לינדי השקדנית היא המבריקה שבחבורה, וידועה ככזו שמצילה את המצב כשהחברים מוצאים את עצמם בצרה. יש לה הרגל מגונה להתנשא על הישגיהם של אנשים, בנוסף, ללינדי אין חבר דבר שמציק לה בתחילת העונה השנייה עד שהיא מבינה שהיא לא צריכה אף אחד כדי להיות מאושרת.
*** לוגן** (אוסטין נורת') - לוגאן, התאום הלא זהה של לינדי, שולט במסדרונות התיכון עם הביטחון העצמי, המראה הנאה וחוכמת הרחוב שלו. לוגאן איטי-מחשבה ועצלן, אך מרוצה מכך. בעונה השנייה מגלה שלג'סמין יש רגשות כלפיו ובפרק האחרון הם הופכים לזוג.
***ג'סמין** (פיפר קורדה) - ג'סמין האופנתית מצטיינת בלימודים, בפעילויות שאחרי שעות הלימודים ובחייה החברתיים כאחד. ג'סמין היא חומרנית מעט, וידועה בכך שהיא "ילדה טובה".
***גארט** (פייטון קלארק) - גארט, הקול השקול שבחבורה, זהיר בהתנהלותו, אלא אם כן הוא נמצא במגרש הפוטבול. לגארט יש אמא העוסקת בהרמת משקולות ואילוף כלבים לתחרויות שאינה נותנת לו יחס, הוא אף נקרא על שם אחד מכלביה האהובים.
גארט אובססיבי עם כסף ומרבה להזכיר לאנשים שהם חייבים לו כסף, אפילו כשמדובר בסכומים פעוטים.
***דיליה** (שרה גילמן) - דיליה, המוזרה שבחבורה, עצמאית בשטח ותמיד מוכנה לכל הרפתקה. דיליה תמיד אומרת את דעתה, גם כאשר זה מביך או לא פופולרי.

## שידור

## קישורים חיצוניים
* 

## הערות שוליים

קטגוריה:קומדיות מצבים אמריקאיות
קטגוריה:ערוץ דיסני: תוכניות וסדרות
קטגוריה:תוכניות טלוויזיה שמתרחשות בשיקגו
קטגוריה:תאומים באמנות
קטגוריה:סדרות שצולמו בשיקגו
קטגוריה:סדרות טלוויזיה אמריקאיות שעלו לשידור בשנת 2014
Desert

**Desert** (בעברית: מדבר) היא להקת פאוור מטאל ישראלית, מהעיר באר שבע.

## היסטוריה
250px|ממוזער|הלהקה בהופעה חיה
[ממוזער|סולן הלהקה יחד עם הזמרת [אינפי סנואו מבצעים גרסת כיסוי לשיר מהמחזמר פנטום האופרה]] 
חברי הלהקה הם עולים מחבר המדינות. היא הוקמה ב-2002 בבאר שבע על ידי הגיטריסט מקסים שפרנסקי. כעבור שנתיים, ב-2004 הצטרפו ללהקה הסולן אלכסיי ריימר והקלידן אולג יורוטקין. בהמשך, מספר חברי להקה התחלפו, עד להצטרפותם של הגיטריסט סרגיי "מטאלהארט" נמיצ'ניצר ב-2009, הבאסיסט סרגיי דמיטריק ב-2010 והמתופף אסף מארקוביץ' באותה השנה.

ב-2004 הלהקה מוציאה מיני-אלבום ראשון בהוצאה עצמית, The Way To Honor. אלבום זה הוקלט ועובד בתנאים ביתיים. ב-2006 יצא מיני-אלבום שני Prophecy Of The Madman, הפעם בהוצאת A&M Releases. מילות השירים נכתבו על ידי הסולן והמוזיקה על ידי הגיטריסט מקסים שפרנסקי.

ב-2009 בויצ'נצה הקליטה את אלבומה הראשון באורך מלא, Star Of Delusive Hopes. באלבום זה השתתף סולן להקת סבטון, יוקים ברודן (בשיר Lament For Soldier’s Glory). ב-2011 חברת ההפקה Sleazy Rider Records הוציא את האלבום לאור. האלבום זכה לביקורת חיובית בעיקר.

ב-2015 הוציא את אלבומה השני באורך מלא, Never Regret בהוצאת Raven Music. באלבום זה השתתפו בין היתר סולן להקת פריימל פיר ראלף שיפרס, הזמרת הישראלית אינפי סנואו, גיטריסט הלהקה הישראלית The Fading , אלכס זבולון וכנרת מריי-אן גנין, חלק ממוזיקאים אלו השתתפו בהופעות חיות יחד עם הלהקה. גם אלבום זה זכה לביקורת חיובית. באוקטובר 2015 הודיעה הלהקה בעמוד הפייסבוק על כך שמייסד הלהקה, הגיטריסט מקסים שפרנסקי עזב את ההרכב מסיבות אישיות. אלכס זבולון החליף אותו בהופעות חיות של הלהקה.

ב-2019 יצא לאור האלבום Fortune favours the brave ובסוף אותה השנה הגיטריסט  סרגיי נמיצ'ניצר והבסיסט סרגיי דמיטריק עזבו את ההרכב.

## נושאי שירים
ממוזער|מתופף הלהקה לשעבר אסף מארקוביץ'
ממוזער|בסיסט הלהקה לשעבר סרגיי דמיטריק |150px
נושאי הליריקה של הלהקה עוסקים רבות בהיסטוריה, משחקי מחשב וספרות. בין הנושאים ההיסטריים ניתן למצוא את מרד בר כוכבא, קרב במצדה במהלך המרד הגדול, מלחמת רוסיה-צרפת, הגווארדיה הלבנה, ההולנדי המעופף, מלחמת העולם השנייה ואף שיר המקודש לאלמנתו של אהוד גולדווסר. בין ההשפעות הספרותיות ניתן למצוא את האמן ומרגריטה ואת סדרת ספרי הפנטזיה המכשף (עליהם מבוססת סדרת משחקי הווידאו The Witcher).

עטיפת האלבום Never Regret ואחד משירי האלבום נכתבו בהשפעת סדרת המשחקים Assassin's Creed.

## חברי הלהקה
ממוזער|סולן וקלידן הלהקה
* אלכסיי ריימר (סולן)
* אולג אריוטקין (קלידים)
* אסף מארקוביץ' (תופים)

### חבר בהופעות חיות
* אלכס זבולון (גיטרה)

### חברים לשעבר
* מקסים שפרנסקי (גיטרה)
* סרגיי "מטאלהארט" נמיצ'ניצר (גיטרה)
* סרגיי דמיטריק (גיטרת בס)

## דיסקוגרפיה
### מיני-אלבומים
* The Way To Honor - 2005
* Prophecy Of The Madman - 2006

### אלבומים מלאים
* Star Of Delusive Hopes - 2011
* Never Regret - 2015
* 2019 - Fortune favours the brave

## קישורים חיצוניים

* 

* שורדים במדבר - ריאיון עם להקת Desert, אתר מטאליסט
* עמוד רשמי -באתר פייסבוק
* סקירת האלבום Star of Delusive Hopes, עדי כהן (ביטרן), זמרת להקת Orpheus Blade, אתר מטאליסט
* ריאיון עם גיטריסט הלהקה, אתר metal-temple

## הערות שוליים

קטגוריה:שלישיות מוזיקליות ישראליות
קטגוריה:להקות מטאל ישראליות
קטגוריה:להקות פאוור מטאל
הרצל בוקר

**הרצל בוקר (בוקובזה)** (24 בספטמבר 1952 - 30 במאי 2015) היה ראש המועצה המקומית מטולה.

## ביוגרפיה
שירת בצה"ל ובין השאר היה קצין אג"ם בחטיבה 769. ביולי 1982, כחודש לאחר תחילת מלחמת לבנון הראשונה, התמנה למפקד גדוד 931 של הנח"ל. תחת פיקודו השתתף הגדוד בכניסה לביירות, ומיד לאחר מכן סיים את תפקידו בגדוד, באוקטובר 1982. שימש קצין אג"ם אוגדה 91 במשך כשנתיים. בתפקידו הבא מונה לסמח"ט החטיבה המזרחית של צד"ל תחת היק"ל ולמעשה נמנה עם מקימיה - בפועל שימש כמח"ט. לאחר מכן שימש כשנתיים מפקד גזרת שכם עד לשחרורו מצה"ל בשנת 1993, בדרגת סגן-אלוף. בתקופה שבה שירת כמג"ד עבר להתגורר במטולה.

בשנת 1993 מונה למזכיר המועצה המקומית מטולה ושימש בתפקיד זה במשך 11 שנים. בשנת 2004 פוטר על ידי ראש המועצה דאז קובי כץ. בוקר תבע בבית הדין האזורי לעבודה את המועצה וראשה על פיטוריו, ובית הדין קבע כי בתהליך הפיטורים נמצאו פגמים, ואף שאין לבטל את ההחלטה, בוקר זכאי לפיצוי בסך 10,000 ש"ח. בשנת 2008 התמודד על ראשות המועצה מול ראש המועצה המכהן, ונבחר. ניצחונו תואר כניצחון נציג המתיישבים החדשים על נציג החקלאים הוותיקים. בנובמבר 2010 הגיש בוקר תביעת לשון הרע נגד המקומון "ידיעות קריית שמונה", בטענה שהמקומון פרסם כתבה מכפישה אודותיו. התביעה הסתיימה בפשרה. בבחירות בשנת 2013 נבחר לקדנציה שנייה.

בשנה וחצי האחרונות לחייו חלה בסרטן. ב-30 במאי 2015 נפטר מן המחלה, והובא למנוחות בבית העלמין במטולה . 

השאיר אחריו את רעייתו רחלי ושלושה ילדים.

## קישורים חיצוניים
* הרצל בוקר, ראש המועצה המקומית מטולה, בריאיון לחדר החדשות, בערוץ YouTube של חדר החדשות צפון
* 
* 

## הערות שוליים

קטגוריה:ראשי מועצת מטולה
קטגוריה:מפקדי גדוד 931
קטגוריה:סגני-אלופים בצה"ל
קטגוריה:מפקדי גדודים במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו ב-1952
קטגוריה:ישראלים שנפטרו ב-2015
בלוצ'יסטן (מחוז)

**בלוצ'יסטן** (בבלוצ'ית: **بلۏچستان**; באורדו ובפשטו: **بلوچِستان**) הוא מחוז בדרום-מערב פקיסטן. בירת המחוז והעיר הגדולה ביותר בו היא כוויתה. מחוז בלוצ'יסטן גובל במחוזות פנג'אב, סינד וח'ייבר פח'טונח'ווה, הנמצאים בצפון-מזרח המדינה. מחוז בלוצ'יסטן גובל גם באפגניסטן, באיראן, ובים הערבי בדרום. על פי מפקד האוכלוסין האחרון משנת 2023, התגוררו במחוז כ-14.89 מיליון בני אדם כשהצפיפות היא כ-43 נפש לקמ"ר, ובכך הוא המחוז הדליל ביותר בפקיסטן.

שטח המחוז הוא 347,190 קמ"ר, ובכך הוא הגדול שבמחוזות פקיסטן. בחלקו המזרחי עובר גבול איראן–פקיסטן.

המחוז מאוכלס בעיקר על ידי בלוצ'ים, פשטונים וקהילות בראהוינים. יש קהילות קטנות יחסית של בלוצ'ים איראניים, האזארים, , פונג'בים, ומתיישבים אחרים כגון אוזבקים, טורקמנים. המחוז מהווה ריכוז של זיכרים, שנאלצים לעזוב את האזור בעקבות רדיפות מצידן של תנועות אסלאמיות קיצוניות.

מקור השם בלוצ'יסטן בשם חבל הארץ בלוצ'יסטן, ומשמעו "ארץ הבלוצ'ים". למרות היותה בלתי מפותחת במידה רבה, הכלכלה המחוזית מאופיינת בעיקר על ידי המשאבים הטבעיים ושדות הגז הטבעי שנמצאים בה שאת תוצריה היא מספקת לכל רחבי פקיסטן. גם לנמל  יש תפקיד משמעותי בפיתוח הכלכלי של המחוז.

האקלים בבלוצ'יסטן הוא אקלים צחיח המתאפיין בקיץ חם מאוד ובחורף מתון.

מבחינה גאוגרפית בולטים בה רכסי הרי גרניט.

באזור פועל צבא שחרור בלוצ'יסטן (BLA) שהוכרז על ידי ממשלת פקיסטן ארגון טרור. במרץ 2025 נחטפה רכבת על ידי הארגון BLA ובהודו השכנה מתחזקת הדאגה מהידרדרות היציבות באזור, המשמש בין השאר במוקד הפרוזדור הכלכלי הסיני-פקיסטני.

## קישורים חיצוניים

* 
* 
* 

## הערות שוליים

קטגוריה:פקיסטן: מחוזות
קטגוריה:בלוצ'יסטן
פול די שאיו

**פול בלוני די שאיו** (בצרפתית: **Paul Belloni Du Chaillu**; 31 ביולי 1831 – 29 באפריל 1903) היה נוסע, צייד, זואולוג ואנתרופולוג צרפתי-אמריקאי נודע.

התפרסם ב-1860 כאירופי המודרני הראשון שדיווח על קיומן של גורילות דמויות אדם, ועל הפיגמים במרכז אפריקה. בתקופה מאוחרת יותר של הקריירה שלו, חקר את הפרהיסטוריה של סקנדינביה.

## ביוגרפיה
ההיסטוריה המשפחתית של די-שאיו לוטה בערפל, וישנם דיווחים שונים לגבי מקום הולדתו ובשאלת מוצאה של אמו. יש הסבורים כי די-שאיו הסתיר במכוון מוצא שחור שלו, בשל הדעות הקדומות ששררו באירופה כלפי האדם השחור, בתקופה בה חי ופעל.

בצעירותו ליווה די-שאיו את אביו, סוחר צרפתי, לחוף המערבי של אפריקה. והתחנך בגבון על ידי מיסיונרים. בתקופה זו רכש את ידיעותיו על המדינה, ההיסטוריה והטבע שלה, ילידיה והשפות בהן דיברו.

הוא נשלח בשנת 1855 על ידי האקדמיה למדעי הטבע בפילדלפיה כחלק ממשלחת לאפריקה. עד שנת 1859, הוא חקר את האזור המשווני של מערב אפריקה, וצבר ידע רב על הדלתא של נהר האוגואה . במהלך מסעותיו 1856–1859, נצפו על ידו מספר רב של גורילות, חיה שהייתה ידועה באירופה רק מדו"ח מהמאה ה-5 לפנה"ס, והייתה מוכרת למדע רק על ידי כמה שלדים. הוא הביא עמו לאירופה כמה גופות של גורילות, והציג את עצמו כאדם האירופי הלבן הראשון שראה אותם. הוא דיווח גם על כך שבשר הגורילות משמש לבני שבט הפאנג כתחליף לגופות האדם שנהגו לרכוש ולאכול בעבר.

די-שאיו מת כתוצאה משבץ מוחי בסנט פטרסבורג בה שהה בביקור לימודי, כחלק ממחקרו על העמים הסקנדינביים. הוא נטמן בבית העלמין "וודלוון" בברונקס, ניו יורק.

## קישורים חיצוניים

* [עבודות של פול די שאיו](https://www.gutenberg.org/author/Du+Chaillu,+Paul+B.+(Paul+Belloni)), באתר פרויקט גוטנברג

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נוסעים
קטגוריה:אפריקה: חוקרים ומגלים
קטגוריה:זואולוגים אמריקאים
קטגוריה:זואולוגים צרפתים
קטגוריה:אנתרופולוגים אמריקאים
קטגוריה:אנתרופולוגים צרפתים
קטגוריה:צרפתים שנולדו ב-1835
קטגוריה:אמריקאים שנולדו ב-1835
קטגוריה:צרפתים שנפטרו ב-1903
קטגוריה:אמריקאים שנפטרו ב-1903
ירושמיים

**ירושמיים** הוא אתר אינטרנט העוסק במזג האוויר באזור ירושלים. האתר הוקם בשנת 2002 על ידי בועז נחמיה.

ממוזער|466x466 פיקסלים|לוגו האתר

## הקמה ופיתוח
בועז נחמיה, בוגר מדעי האטמוספירה בגבעת רם, עבד בעברו במכון המטאורולוגי בבית דגן והגיש תחזיות מזג אוויר בגלי צה"ל.

האתר עוצב מחדש על ידי גלי זורע, כפרויקט הגמר שלה בבצלאל בשנת 2013.

באוקטובר 2014 הועלתה אפליקציה של האתר עבור אנדרואיד ובהמשך שוחררה גרסה לאייפון.

בשנת 2021, גויס כסף בפרויקט הדסטארט על מנת לשדרג את היישומונים.

בינואר 2022 שוחררה גרסה משודרגת וחדשנית לאפליקציה

## תוכני האתר
האתר מדווח על מזג האוויר בירושלים ומתעדכן כל דקה מתחנה פיזית על הגג. למעשה, ישנן 4 תחנות שמספקות נתונים לאתר. התחזית מתעדכנת פעמיים ביום, בשעות 9:00 ו-21:00.

בנוסף לדיווח על המדדים כמו טמפרטורה, לחות, משקעים, האתר מספק מידע שימושי כגון תיאור של מידת הקור והצעות ללבוש תואם, בין ההצעות המוכרות יותר מצויות - "קור של כפפות", "חום של מכנס קצר" וכדומה. הטמפרטורה מדווחת גם לפי תחושתה בצל. מידע זה נוצר על ידי הגולשים המדרגים אפשרויות קיימות. הקשר עם הגולשים מתבצע גם בפורום שבו עולות שאלות, מתפרסמים שירים למזג אוויר מיוחד וכיוצא בזה.

כמו כן, מוצג באתר מידע על מזג אוויר קיצוני בפריסה היסטורית (דיווחי שלג מ-1869 ועד ימינו), סרטוני שלג, השוואת המדדים הנוכחיים לשנים קודמות ועוד.

## פופולריות
בשנת 2010 דווח על כ-6,000 כניסות יומיות לאתר וב-2012 הכמות הוכפלה ודווח על 13,000 כניסות.

בימים גשומים התעבורה באתר עומדת על כ-15,000 כניסות. בימי שלג מספר הכניסות נע בין 70 ל-100 אלף כניסות יומיות.

ב-2017 עמדו מספר הכניסות החודשיות על כמיליון וחצי כניסות לחודש חורפי, באותו חודש היה שלג, הרף עלה לכ-2 מיליון כניסות. בחודש קייצי מספר הכניסות עומד על כ-400 אלף.

## קישורים חיצוניים

* 

* דף הבית של אתר ירושמיים
* דף הפייסבוק של ירושמיים
* 
* 
* 

## הערות שוליים

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2002
קטגוריה:ישראל: מזג אוויר
קטגוריה:ירושלים
צב ביצות אירופי

**צב ביצות אירופי** (שם מדעי: *Emys orbicularis*) הוא מין של צב ביצות, שבעבר חי גם בישראל.

תפוצת הצב היא בדרום ומרכז אירופה, מזרח אסיה וצפון אפריקה. בתקופות קדומות יותר היה הצב נפוץ בשטח נרחב יותר, כמו צפונית לשוודיה. צבי הביצות, כשמם, מעדיפים לחיות באזורי הביצות כשהם מוקפים שטח גדול טבעי ומיוער, אך הם יכולים להימצא גם באזורים אחרים בהם יש מזון רב.

גודלו של צב הביצות האירופאי הוא בינוני, ואורכו נע בין 12 ל-38 סנטימטרים. צבע השריון שלו הוא חום-ירקרק מנוקד בצהוב.

## תמונות

תמונה:Emys orbicularis, Zoo de Vincennes 03.JPG
תמונה:Emys orbicularis A Cupulatta 03.JPG
תמונה:Emys orbicularis Genève 24102014 1.jpg
תמונה:Wasserschildkröte.JPG


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:צבים ביצתיים
קטגוריה:ארץ ישראל: בעלי חיים שנכחדו
קטגוריה:צרפת: זוחלים
קטגוריה:פורטוגל: זוחלים
קטגוריה:אוסטריה: זוחלים
קטגוריה:קרואטיה: זוחלים
קטגוריה:בעלי חיים בביצות באירופה
קטגוריה:בעלי חיים שתוארו ב-1758
The Cowsills

**The Cowsills** היא להקת פופ – רוק משפחתית אמריקנית אשר פועלת מ-1965 ובסיסה בניופורט, רוד איילנד. הלהקה זכתה להצלחה רבה החל ממחצית שנות ה-60 ועד ראשית שנות ה-70 והיוותה השראה לתוכנית הטלוויזיה הפופולרית משפחת פרטרידג'.

## קורות הלהקה
הצלחתה הגדולה של הלהקה באה ב-1967 עם הוצאתו לאור של הסינגל "The Rain, The Park & Other Things" אשר מוכר גם בשמו העממי "The Flower Girl". הסינגל הגיע למקום השני בבילבורד הוט 100. הסינגל נכלל באלבום שנשא את שם הלהקה, והצלחתו הובילה להצלחת האלבום אשר דורג במקום ה-31 במצעד האמריקני והפך לאלבום זהב. חברי הלהקה זומנו להופיע בתוכניות טלוויזיה פופולריות בארצות הברית כגון: המופע של אד סאליבן, ו-The Tonight Show.
הלהקה המשיכה להוציא מספר רב של אלבומים וסינגלים עד לפירוקה ב-1972 עת פנו חלק מחבריה לקריירה עצמאית. לאורך השנים חזרו חברי הלהקה לעבוד ולהופיע ביחד.

## חברי הלהקה
### פעילים
* בוב קאוסיל (נולד ב- 1949) סולן וגיטריסט.
* פול קאוסיל (נולד ב- 1951) קלידן.
* סוזן קאוסיל (נולדה ב-1959) שירה.

### אינם פעילים בהרכב
* ג'ון קאוסיל (נולד ב-1956) מתופף.

#### הלכו לעולמם
* בארי קאוסיל (1954 – 2005) גיטריסט הלהקה ומתופף. נהרג במהלך הוריקן קתרינה.
* ביל קאוסיל (1948 – 2006) סולן הלהקה וגיטריסט. נפטר ממחלת ריאות חסימתית כרונית ותסמונת קושינג.
* ברברה קאוסיל (1928 – 1985) אם המשפחה (קולות), נפטרה ממחלת ריאות חסימתית כרונית.
* ריצ'רד קאוסיל (1949 – 2014) קולות, נפטר מסרטן הריאה.

## קישורים חיצוניים

* 

* The Cowsills, "The Rain, The Park & Other Things", 1967, 2004, באתר חרסונסקי מיוסיק

קטגוריה:להקות אמריקאיות
קטגוריה:משפחות במוזיקה
קטגוריה:משתתפי פסטיבל סן רמו 1968
קטגוריה:להקת אחאים
תרצה כפרי

**תרצה כפרי** (נולדה ב-1944) היא אמנית פלסטית וציירת.

## ביוגרפיה
תרצה כפרי נולדה בקיבוץ כפר המכבי. סיימה את לימודיה במכון לאומנות במכללה האקדמית לחינוך, אורנים בשנת 1977. קורסי התמחות נוספים: סדנאות הדפס - משי ותחריט (1980-81), באגודת הציירים; צילום סטילס, אקסטרני(1987-88), קמרה אובסקורה (חיפה); קורס יציקת תבניות פולימרים (2013), אצל גיא לוגשי.
יוצרת במגוון חומרים - טקסטיל, גבס, עץ ורישום, מיחזור. נושאי עבודותיה שאובים מסביבת חיים תרבותית-חברתית, ומתכתבים עם נופים ואירועים פוליטיים. תרצה חיה ויוצרת במושב רם און.

## תערוכות יחיד
* 2006 - שביל בצד - הגלריה לאמנות ישראלית בקריית טבעון, ספרייה ומרכז ההנצחה, קריית טבעון
* 2010 - אמצע הלילה - גלריית קריית האמנים, קריית טבעון
* 2010 - תיבת קינון - הגלריה לאומנות, בית יגאל אלון, גינוסר
* 2010 - סימני דרך - בית האמנים ע"ש זריצקי

## תערוכות קבוצתיות
* 2007 - 20 השנים הראשונות - תערוכת מחווה לאסתי רשף, ספריה ומרכז ההנצחה, קריית טבעון
* 2008 תערוכת הגמר של בוגרות המגמה לאומנות
* 2009 - זמן קיבוץ: חדר אוכל כמשל- חדר האוכל של קיבוץ יפעת
* 2010 - מוזות בעמק - מוזיאון העמק בקיבוץ יפעת
* 2013 - תחנה בזמן - אתר רכבת העמק בכפר יהושע
* 2014 - חי צומח דומם - אתר רכבת העמק בכפר יהושע 
* 2015 - אדםה - מוזיאון העמק בקיבוץ יפעת

## גלריה

## קישורים חיצוניים

* סיוון שדמון, חדר אוכל עכשיו מתוך: הזמן הירוק, 2009
* אורי הייטנר, לא נעים לראות חדר אוכל סגור, מתוך: שווים, קיבוץ קיבוץ, 2009
* גילה אולייר, נדנדה, מתוך: סיפורי קיבוצים באתר הקיבוצים, 2010

## הערות שוליים

קטגוריה:אמניות ישראליות
קטגוריה:כפר המכבי: אישים
קטגוריה:רם און (מושב): אישים
קטגוריה:בוגרות אורנים - המכללה האקדמית לחינוך
קטגוריה:בוגרי אורנים - המכללה האקדמית לחינוך
קטגוריה:ישראליות שנולדו ב-1944
קטגוריה:ישראלים שנולדו ב-1944
עומאר אל-קטאן

**עומאר אל-קטאן** (מערבית: **عمر القطان**; נולד ב-4 במאי 1964) הוא פילנתרופ ואיש קולנוע ממוצא פלסטיני, המתגורר בבריטניה.

## אודות
אל-קטאן נולד בביירות, למשפחה ממוצא פלסטיני. אביו, עבד אל-מוחסן אל-קטאן, נולד ביפו, ובעקבות מלחמת העצמאות ברח לביירות, ולאחר מכן עבר לכווית, שם עבד כמורה, ולאחר מכן נכנס לעסקי הבניה, שם עשה הון רב. אמו, לילה, נולדה בטולכרם, ופגשה את עבד בכווית, שם התחתנו. משפחתו עברה לביירות בשנת 1964, אולם עם פרוץ מלחמת האזרחים בלבנון ב-1975 נשלח עומאר לאנגליה. לאחר שסיים את לימודיו ב-1982, נסע לקהיר שם למד ערבית, ספרות איסלמית והיסטוריה במשך מספר חודשים. לאחר מכן המשיך ללימודי תואר בספרות אנגלית באוניברסיטת אוקספורד באנגליה, וללימודי קולנוע ב-Institut National Supérieur des Arts du Spectacles שבבריסל.

סרטו הראשון Dreams & Silence עסק באסלאם הפוליטי, וזכה בשנת 1991 בפרס לסרט הדוקומנטרי הטוב ביותר בתחרות בפסטיבל אידפא באמסטרדם. 

בשנת 1994 הפיק את סרטו של מישל ח'לייפי, "אגדת שלושת היהלומים", אשר זכה להצלחה רבה. בשנים 2000–2001 שימש אחד הבמאים של הסדרה הדוקומנטרית Muhammad: Legacy of a Prophet, אשר עסקה בחיו של הנביא מוחמד, ושודרה ברשת PBS.

בשנת 2008 ייסד את "The Mosaic Rooms" בלונדון, המשמש כחלל תצוגה לתרבות ואמנות ערבית. משנת 2013 הוא משמש כיושב ראש פסטיבל שובאכ לתרבות ערבית בת-זמננו בלונדון. הוא משמש כיושב ראש מוזיאון פלסטין שנבנה בביר זית.

הוא משמש כדירקטור בחברה המשפחתית, Al-Hani Construction and Trading Company שבסיסה בכווית.

## קישורים חיצוניים

* פרופיל, באתר קרן אל-קטאן
* 

קטגוריה:במאי קולנוע פלסטינים
קטגוריה:אנשי עסקים בריטים
קטגוריה:אנשי עסקים פלסטינים
קטגוריה:דירקטורים בריטים
קטגוריה:פלסטינים שנולדו ב-1964
נבחרת סקוטלנד בכדורגל עד גיל 21

**נבחרת סקוטלנד בכדורגל עד גיל 21** היא נבחרת הכדורגל הצעירה של סקוטלנד, המייצגת אותה בתחרויות בינלאומיות לנבחרות צעירות, ומנוהלת על ידי ההתאחדות הכדורגל הסקוטית.

## היסטוריה
סקוטלנד עד גיל 23 שיחקה משחקים בינלאומיים, בעיקר משחקי ידידות נגד אנגליה וויילס, משנת 1955 עד שנת 1975. הנבחרת הסקוטית נכנסה לראשונה לתחרות אופ"א לנבחרות לאומיות עד גיל 23 ב-1975-1976. הנבחרת הגיעה לרבע הגמר שבו הודחה בפנדלים על ידי הולנד. סקוטלנד עד גיל 21 החליפה את סקוטלנד עד גיל 23 כאשר אופ"א הפחיתה את מגבלת הגיל.

נבחרת סקוטלנד עד גיל 21 הגיעה לחצי גמר של אליפות אירופה בכדורגל עד גיל 21 שלוש פעמים ב-1982, 1992 ו-1996, והגיעה לרבע הגמר שלוש פעמים ב-1980, 1984 ו-1988 (ב-1976 הנבחרת הייתה עד גיל 23).

## כל אליפויות אירופה לנבחרות צעירות

**<small>משחקים שהוכרעו בפנדלים.</small>*
*הנתונים על המשחקים בשנים שסקוטלנד לא העפילה הם משלב המוקדמות.
*צבע רקע ברונזה מציין סיום במקום שלישי או רביעי (בכמה תחרויות לא היה משחק על המקום השלישי).

## קישורים חיצוניים

## הערות שוליים

קטגוריה:סקוטלנד: כדורגל
סקוטלנד
פרופריוספציה

ממוזער|חיישני פרופריוספציה.
**פּרוֹפּריוֹספציה** (מקורה מהמילה הלטינית proprius - שייך לי) או **חוש המצב** היא תחושה עמוקה של הגוף, חישה עצמית של הגפיים ביחס לאיברי גוף אחרים ולמרחב, היכולת לחוש תנועה והתפיסה של תבנית הגוף ומיקומו, וכל אלה ללא שימוש בראייה. חוש זה שייך למערכת הסומטוסנסורית.

## לידת המושג בראייה היסטורית
את המושג פרופריוספציה טבע צ'ארלס סקוט שרינגטון, נוירופיזיולוג אנגלי, בעבודה שפרסם ב-1906. כמו כן, טבע את המונחים "אינטרוספציה" ו"אקסטרוספציה". אינטרוספציה היא קבלת האינפורמציה מהאיברים הפנימיים, בעוד אקסטרוספציה מתייחסת לקבלת אינפורמציה מאנרגיות חיצוניות לגוף בעזרת איברים שיכולים לספק מידע זה (לדוגמה: עיניים, אוזניים). החיישנים של המערכת הפרופריוצפטיבית נמצאים בשרירים, הגידים ובמפרקים (ראו בהמשך).

## הקולטנים
ביונקים, שני סוגים של קולטנים לתחושת המצב קשורים למערכת שרירי השלד:
* הגופיף הכישורי (muscle spindle) – איבר חישה הנמצא בתוך השרירים המשורטטים, ומחובר כמוהם לגידים, ורגיש למתיחה של השריר. סיב העצב היוצא ממנו עולה לחוט השידרה, מוסר סינפסות בגובה בו הוא נכנס ומהווה חלק מקשת החזר המתיחה, אבל ממשיך ועולה עד המדולה במסלול יחד עם תחושת המגע, ומעביר מידע פרופריוצפטיבי מודע.
* האברון הגידי על שם גולג'י – קולטן נוסף הנמצא בגידים של השרירים ורגיש למידת הכוח המתפתח בשריר. העצב היוצא ממנו הוא חלק מהחזר המתיחה ההפוך, אבל גם הוא ממשיך ועולה עד למדולה, ומעביר מידע פרופריוצפטיבי לקליפת המוח.
* קולטנים מכניים נוספים מצויים במפרקים, בעיקר ברקמת החיבור המקיפה אותם וברצועות של המפרקים. האקסונים רגישים למידע מכני על תנועות במפרק - הזווית, הכיוון והמהירות של השינוי. רוב הקולטנים האלה עוברים אדפטציה מהירה, כלומר, הם יעבירו מידע בזמן תנועה, אבל יחדלו מירי בזמן מנוחה.

## דרך פעולת המערכת הפרופריוצפטיבית
בעזרת רכיבי המערכת הפרופריוצפטיבית מתקבל מידע אודות המיקום המדויק של איברי הגוף השונים במרחב, מידע אודות רמת מתח השרירים השונים ומידע אודות השינויים המתרחשים בשרירים, רצועות וגידים באמצעות מתח השריר. זוהי האינפורמציה הפרופריוצפטיבית- אינפורמציה לגבי תחושת מנח ומצב. האינטגרציה המורכבת של תחושת המצב ותדמית הגוף מתאפשרת בעזרת שילוב מספר מערכות בגוף: הפרופריוצפטורים, המערכת הווסטיבולרית (מערכת שרגישה לתנועה קווית וסיבובית), ומערכת הראייה. הסרה של מקור מידע אחד יכול להיות מפוצה על ידי המקורות האחרים. למשל, אין פגיעה ממשית ביכולת תחושת המצב של הגפה אחרי החלפת מפרק. לעומת זאת, במצב שבו יש פגיעה ממושכת בסיבי העצב המוליכים את תחושת המצב מהגפיים התחתונות כמו בסוכרת או בסיפיליס שלישוני (Tabes Dorsalis), ניתן לפצות על העדר תחושת המצב בעזרת הראיה, אבל לאורך זמן מתפתחת פגיעה במפרקי הברכיים בשל חוסר יכולת המערכת המוטורית לווסת בעדינות את הנחת הרגל בהליכה . במצבים כאלה תהיה הפרעה בשיווי המשקל כאשר העיניים עצומות (ראו מבחן רומברג).

## הבחנה בין שני סוגי פרופריוספציה
בבני אדם נוטים להפריד בין פרופריוספציה מודעת (הכרתית) לבין פרופריוספציה לא מודעת (תת-הכרתית).
* פרופריוספציה מודעת: הגירויים המודעים מתווכים על ידי המסלול שעובר בין העמודות האחוריות לעבר המוח הגדול – Posterior column–medial lemniscus pathway
* פרופריוספציה בלתי מודעת: הגירויים הבלתי מודעים מתווכים דרך Dorsal spinocerebellar tract עד למוח הקטן.

## ראו גם
*קינסטזיה

## קישורים חיצוניים
* 

## הערות שוליים

קטגוריה:מערכת העצבים
אור המזרח

ממוזער
**אור המזרח** היה רבעון שיצא לאור על ידי הסתדרות המזרחי בארצות הברית ובהמשך שנות פעילותו בשיתוף עם המחלקה לחינוך ולתרבות תורניים בגולה בהסתדרות הציונית העולמית. לפי הגדרת מוציאי כתב העת בשער גליונותיו, הוא .

הקובץ כלל מאמרי הלכה ופרשנות לתלמוד, לצד מסות השקפתיות. בסוף כל גיליון נדפס מדור אקטואליה "בעולם היהדות", בעיקר על הנעשה בתנועת המזרחי, אך גם ידיעות כלליות מחיי יהדות ארצות הברית והספדים על אישים שנפטרו. ומדור סקירת ספרים "בשדה ספר".

גליונות אור המזרח ראו אור בניו יורק במשך למעלה מחמישים שנה, בין השנים ה'תשי"ד, 1954 - ה'תשס"ו, 2006.

## היסטוריה
ההחלטה על הקמת כתב העת, שיעסוק בדברי תורה ובענייני השעה העומדים על סדר יומו של המזרחי, התקבלה בוועידה ה-33 של הסתדרות המזרחי באמריקה, לרגל מלאת ארבעים שנה לקיומה של התנועה בארצות הברית. הזרוע הספציפית שהופקדה על מימוש הרעיון היה "הוועד לחיזוק התורה והיהדות באמריקה" שבאותה עת מלאו חמש עשרה שנה לפעילותו.

במאמר הפתיחה כתבו העורכים, כי דווקא לאחר הקמת מדינת ישראל הם רואים לנכון לפתוח במסע תעמולה לחיזוק רעיונות חיבת ציון, כי עם הקמת המדינה וכינון המוסדות הפוליטיים, נשכח האידיאל הרוחני כמרכז רעיון יישוב הארץ.

## עורכי כתב העת
בראש מערכת כתב העת עמד עם הקמתו, הרב יעקב לוינסון. ובין חברי המערכת נמנו: הרב ניסן טלושקין, הרב אהרן דוד בוראק, הרב יחיאל מיכל חרל"פ והרב יצחק סטולמן.

בין הכותבים הקבועים בכתב העת, נמצאו פוסקים וחוקרים חשובים מכל שכבות יהדות ארצות הברית ואף מישראל. שמות בולטים: הרב יעקב מסקין, הרב משולם ראטה, הרב משה צבי נריה, הרב שלמה גורן, הרב אליעזר יהודה וולדנברג, הרב שמעון פדרבוש, הרב יהודה גרשוני, הרב יצחק בונין והרב ש"י זוין. ישעיהו וולפסברג-אביעד, ש.ז. שרגאי

### עורכים ראשיים
* הרב יעקב לוינסון
* הרב אהרן פטשניק
* הרב ישראל ש. אלפנביין (התפטר עקב מחלה בניסן ה'תשכ"ד)
* הרב חיים קרלינסקי (החל מניסן ה'תשכ"ה)
* הרב ישראל שציפּאנסקי
* אלחנן אדלר ונתנאל הלפגוט (תשס"ג-תשס"ו)

## קישורים חיצוניים
* רשימת מאמרים שהתפרסמו ב"אור המזרח", באתר רמב"י
* מאמרי 'אור המזרח' באתר רמבי"ש
* 
* 
* 

קטגוריה:ארצות הברית: כתבי עת תורניים
טווס קונגו

**טווס קונגו** (שם מדעי: *Afropavo congensis*) הוא מין יחיד בסוגו ממשפחת הפסיוניים, המזכיר את הטווסים האסייתים. הוא חי ביערות גשם באפריקה באזור יערות קונגו, שם התגלה והוגדר כמין רק ב-1936.

## מאפיינים
טווס זה הוא עוף גדול שאורכו 64-70 ס"מ. הוא מזכיר את הטווס הכחול והירוק בצבעיו הכחולים וירוקים וגם הסגולים, אף שהם בולטים פחות מהטווס הכחול וזנבו אינו מרהיב כמו של הכחול. עור צווארו אדום, זנבו שחור עם נוצות כחולות והכתר מעוטר בנוצות לבנות. הנקבה קטנות יותר: אורכן 60-63 ס"מ ונוצותיהן בצבעי חום-ערמוני עם בטן שחורה, גבן ירוק כשפניהן בהירות ובעלות כתר קטן. בניגוד לטווס הכחול, טווס זה הוא מין מונוגמי הנקשר לנקבה אחת אליה הוא קורא בקריאות צורמניות נמוכות.

כמו רוב הפסיוניים, טווס קונגו אוכל כל הניזון הן מהחי והן מהצומח כמו גרגירים, זרעים, פירות, חרקים ולטאות קטנות. הוא מתעופף כאשר הוא נתקל בסכנה ונוחת על ענפים נמוכים. מין זה נחבא ומסתתר על כן קשה להיתקל בו. כתוצאה מציד ומכריתת היערות בהם הוא חי הטווס נפגע ומצב שימורו הנוכחי הוא פגיע. נכון לשנת 2013 נותרו 2,500 עד 9,000 עופות בוגרים בטבע.

## קישורים חיצוניים

ממוזער|ימין|זכר בגן חיות

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טווסים
קטגוריה:עופות יחידים בסוגם
קטגוריה:עופות יערות הגשם האפריקאים
קטגוריה:הרפובליקה הדמוקרטית של קונגו: עופות
קטגוריה:ניגריה: עופות
קטגוריה:בעלי חיים שתוארו ב-1936
אוליביה הולט

ממוזער|261x261 פיקסלים|הולט, 2011
ממוזער|261x261 פיקסלים|הולט, ספטמבר 2016
**אוליביה הסטינגס הולט** (באנגלית: **Olivia Hastings Holt**, נולדה ב-5 באוגוסט 1997) היא זמרת ושחקנית טלוויזיה אמריקאית. ידועה בעיקר בשל גילום דמותה של קים קרופורד בסדרה "בית ספר לאמנויות לחימה", וגילום דמותה של לינדי ווטסון בסדרה "זה הסוף שלי", שתיהן של ערוץ דיסני.

## ביוגרפיה
נולדה בגרמנטאון, במחוז שלבי שבטנסי, ארצות הברית, למארק וקים הולט ולה עוד שני אחים. בגיל 3 עברה משפחתה למיסיסיפי, שם היא גדלה והתחנכה לאחר שגרה בקצרה בממפיס. כשגדלה לקחה שיעורי התעמלות למשך שבע שנים. בשנת 2011 עברה עם משפחתה שוב ללוס אנג'לס.

## קריירה
### קריירת משחק
בשנת 2021 לוהקה לסדרת המסתורין שהפיקה ג'סיקה בייל לרשת Freeform "Cruel Summer" כקייט, אחת הדמויות הראשיות.

### קריירה מוזיקלית
במסגרת פסקול הסרט "סקיילר נגד המפלצות" הוציאה הולט את השירים "*Had Me @ Hello", "Fearless",* *"Nothing's Gonna Stop Me Now".*

ב-2014 במסגרת הסרט התיעודי "Bears" מבית דיסני, הוקלט השיר Carry On וזכה להיות שיר הנושא של הסרט.

ב-2016 החלה הולט להפיץ שירים באופן עצמי. הראשון היה "Phoenix" ומיד אחריו יצא לאור השיר "What You Love". לאחר מכן הוציאה לאור את השיר "Thin Air" בהשתתפות השחקן ג'ורדן פישר. בחודש יולי 2016 הוציאה עוד שני שירים נוספים: "History" ו" In the dark".

ב-28 באוגוסט 2020 יצא לאור השיר "Love U Again" עם הדי ג'יי R3HAB. כשבועיים לאחר מכן יצא לאור הווידאו קליפ המלווה את השיר.

## פילמוגרפיה
### קולנוע

### טלוויזיה

## דיסקוגרפיה
### מיני-אלבומים
* 2016: *[[Olivia (מיני-אלבום)|Olivia]]*
* 2021: *[[In My Feelings (מיני-אלבום)|In My Feelings]]*

## פרסים ומועמדויות

## קישורים חיצוניים

* 

## הערות שוליים

קטגוריה:ערוץ דיסני: שחקנים ומנחים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:אמניות הוליווד רקורדס
קטגוריה:זוכי פרס בחירת הנוער
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
דוג בלוג

**דוג בלוג** (מאנגלית: **Dog with a Blog**, בתרגום חופשי: **[[כלב הבית|כלב]] עם [[בלוג]]**) היא סדרת קומדיית מצבים אמריקאית המככבים בה ג'י הנליוס, בלייק מייקל, פרנצ'סקה קפלדי, רייגן ברנס ובת' ליטלפורד. הסדרה שודרה לראשונה ב-12 באוקטובר 2012. בישראל הסדרה שודרה לראשונה ב-18 בפברואר 2013.

ב-4 בפברואר 2013 הסדרה חודשה לעונה שנייה. העונה עלתה בארצות הברית ב-20 בספטמבר 2013 ובישראל ב-19 במרץ 2014. שנה אחר כך, ב-4 בפברואר 2014 חודשה הסדרה לעונה שלישית ואחרונה. העונה עלתה בארצות הברית ב-26 בספטמבר 2014 ובישראל ב-28 במאי 2015. הסדרה הסתיימה בארצות הברית ב-25 בספטמבר 2015 ובישראל ב-5 בנובמבר 2015, כאשר בסדרה 3 עונות ו-69 פרקים.

## עלילה
האחים החורגים טיילר ואייברי לא מסתדרים ביניהם לכן אביהם החליט לאמץ כלב בתקווה שיעזור להם להתקרב. אך לכלב החדש, סטן, יש סוד גדול שאסור להם לגלות: הוא יכול לדבר. ויש עוד סוד שאפילו טיילר ואייברי לא יודעים: לסטן יש אפילו בלוג משלו, ובו הוא מספר על חוויותיו במשפחה החדשה מנקודת מבטו הכלבלבית.

## דמויות ראשיות
***סטן** - כלב עם חוכמת רחוב, לב רחב ושני סודות גדולים: הוא מסוגל לדבר וכותב בלוג.
***אייברי** (ג'י הנליוס) - אייברי היא האדם שסטן מחבב יותר מכולם. היא משקיעה המון בלימודיה ואוהבת לנהוג לפי הכללים - אך יודעת גם מתי צריך לשבור אותם.
***טיילר** (בלייק מייקל) - טיילר הוא ההפך הגמור של אייברי: הוא תמיד מנסה למצוא שיטות מתוחכמות לחסוך מעצמו עבודה קשה. חושב שהוא נראה טוב ומשווייץ בכך.
***קלואי** (פרנצ'סקה קפלדי) - קלואי היא הבת הצעירה במשפחה. היא אוהבת בעלי חיים, עקשנית ותמיד נחושה לשלוט בעניינים.
***בנט** (רייגן ברנס) - בנט הוא פסיכולוג ילדים שחושב תמיד שהוא יודע הכי טוב כיצד לטפל בכל דבר. הוא חושב על רעיונות לא שגרתיים כדי לקרב בין בני המשפחה.
***אלן** (בת' ליטלפורד) - אלן אוהבת להיות מעורבת בחיים של ילדיה, גם כשזה מביך אותה - או את אחד מהילדים. עם זאת, הלב שלה תמיד נמצא במקום הנכון.

## שידור

## קישורים חיצוניים
* 

## הערות שוליים

קטגוריה:קומדיות מצבים אמריקאיות
קטגוריה:ערוץ דיסני: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2012
אולם הקונצרטים של סטוקהולם

**אולם הקונצרטים של סטוקהולם** (בשוודית: **Konserthuset Stockholm**) הוא הבניין המרכזי למופעי מוזיקה בסטוקהולם, שוודיה.

המבנה עוצב על ידי האדריכל איוואר טנגבום , שתוכניתו נבחרה לאחר תחרות, והוא נחנך ב-1926. הצייר היהודי-שוודי איסאק גרינוולד הופקד על עבודות העיטור הנרחבות באולם המשני שאף נקרא על שמו – Grünewaldsalen.

הבניין הוא ביתה של התזמורת הפילהרמונית המלכותית של סטוקהולם. באולמו הראשי מתקיימים טקסי הענקת פרסי נובל (למעט פרס נובל לשלום) ופרס פולר למוזיקה.

## קישורים חיצוניים

* 

ממוזער|320px|מרכז|"אולם גרינוולד" בבית הקונצרטים בסטוקהולם

קטגוריה:סטוקהולם: מבנים
קטגוריה:מוזיקה שוודית
קטגוריה:שוודיה: אולמות קונצרטים
ג'די אוסמן

**ג'די אוסמן** (בטורקית: **Cedi Osman**; נולד ב-8 באפריל 1995) הוא כדורסלן טורקי-מקדוני-בוסני המשחק בקבוצת פנאתינאיקוס מליגת העל היוונית בכדורסל והיורוליג, ובנבחרת טורקיה.

## קריירת משחק
אוסמן נולד בעיר אוחריד שברפובליקת מקדוניה, בן לאב טורקי ואם בוסנית. ב-1999 עברה משפחתו לסרייבו והוא החל לשחק כדורסל במועדון בוסנה סרייבו.

### הליגה הטורקית
ב-2007 עבר לשחק במועדון אנאדולו אפס בטורקיה. את הקריירה המקצועית החל ב-2011 כשהושאל לקבוצת פרטינבל איסטנבול מהליגה הטורקית השנייה. במהלך עונת 2012/2014 עבר לשחק בקבוצה הבוגרת של אנאדולו אפס. הוא שיחק עם הקבוצה בליגה הטורקית וביורוליג. בעונת 2014/2015 רשם ממוצע של 6.7 נקודות ו-3.7 ריבאונדים במשחקי היורוליג וסייע לקבוצה להעפיל עד שלב רבע גמר. כמו כן זכה עם הקבוצה בגביע הטורקי. בעונת 2015/2016 רשם ממוצע של 3.6 נקודות בשלב הבתים המוקדם של היורוליג ובשלב הטופ 16 שיפר את הממוצע ל-10.7 נקודות למשחק.

### ליגת ה-NBA
אוסמן נבחר במקום ה-31 בדראפט ה-NBA של שנת 2015 על ידי מינסוטה טימברוולבס. הזכויות להחתמתו הועברו בערב הדראפט לקליבלנד קאבלירס. ביולי 2017 סיכם על חוזה בקליבלנד לשלוש עונות תמורת 8.3 מיליון דולר, ועוד 800,000 דולר ששילמה קליבלנד לאנאדולו אפס תמורת שחרורו. בעונתו הראשונה בקליבלנד העפילה הקבוצה לגמר ה-NBA, בפעם הרביעית ברציפות, אולם הובסה על ידי גולדן סטייט ווריורס (0–4). לאורך הפלייאוף שותף ב-14 מתוך 22 משחקי הקבוצה, וקלע 14 נקודות בסך הכול. בעונה העוקבת, לאחר עזיבתו של לברון ג'יימס, הפך אוסמן לשחקן חמישייה קבוע, וקלע 13.0 נקודות בממוצע למשחק.

## נבחרת טורקיה
אוסמן חבר בנבחרות הלאומיות של טורקיה משנת 2011. באליפות אירופה עד גיל 16 שהתקיימה ב-2011 קלע 12.3 נקודות בממוצע למשחק. ב-2012 השתתף באליפות אירופה עד גיל 18 וקלע 6.4 נקודות בממוצע למשחק. ב-2013 היה חלק מנבחרת טורקיה שזכתה באליפות אירופה עד גיל 18 שהתקיימה בלטביה, הוא קלע באליפות 5.8 נקודות בממוצע למשחק. באליפות אירופה עד גיל 20 שהתקיימה בכרתים הוביל את הנבחרת לזכייה בטורניר ונבחר ל-MVP של האליפות, הוא רשם בטורניר ממוצע של 13.7 נקודות ו-4.1 ריבאונדים למשחק.

ב-2014 צורף לנבחרת הבוגרת של טורקיה. הוא היה השחקן הצעיר ביותר בסגל הנבחרת שהשתתפה בגביע העולם בכדורסל 2014 שהתקיים בספרד. קלע בטורניר 2.1 נקודות בממוצע למשחק. באליפות אירופה בכדורסל 2015 רשם ממוצעים של 12.7 נקודות ו-5 ריבאונדים למשחק. באליפות אירופה בכדורסל 2017 היה הקלע המצטיין בנבחרת ורשם ממוצע של 16 נקודות, 5 ריבאונדים ו-3.8 אסיסטים למשחק.

## סטטיסטיקות הקריירה
### ביורוליג

### בעונה הסדירה של ה-NBA

### בפלייאוף ה-NBA

## קישורים חיצוניים

* ג'די אוסמן, באתר אנאדולו אפס
* ג'די אוסמן, באתר פיב"א

## הערות שוליים

קטגוריה:כדורסלנים טורקים
קטגוריה:כדורסלנים מקדונים
קטגוריה:כדורסלנים בוסנים
קטגוריה:כדורסלני אנאדולו אפס
קטגוריה:כדורסלני נבחרת טורקיה
קטגוריה:בחירות דראפט של מינסוטה טימברוולבס
קטגוריה:כדורסלני קליבלנד קאבלירס
קטגוריה:כדורסלני סן אנטוניו ספרס
קטגוריה:טורקים ממוצא בוסני
קטגוריה:טורקים שנולדו ב-1995
מוריה (כתב עת)

**מוריה** הוא כתב עת תורני היוצא לאור בירושלים משנת ה'תשכ"ט (1969), בתחילה כיוזמה עצמאית ומשנות ה-70 במסגרת מכון ירושלים.

כתב העת יצא בתחילה במתכונת של ירחון ומאוחר יותר כדו-ירחון, וקהל הכותבים בו מזוהה בדרך כלל עם היהדות החרדית הישראלית.

בכותרת הגליונות נכתב כי כתב-העת מוקדש  ומשמש כ. כתב העת מפרסם דרך קבע מדור גנוזות בשם "זיכרון לראשונים" ובו חידושי תורה של ראשונים ואחרונים. "חידושי תורה" פרי עטם של ראשי ישיבות ודיינים, מדור הלכתי ומדור הגות ומחשבה. בסוף הגיליון מדור לסיקור ספרים, לקראת סוף המאה ה-20 החל המדור לסקר בעיקר ספרים בהוצאת מכון ירושלים.

מאמרים נבחרים מבין המאמרים שהתפרסמו בכתב-העת, הודפסו בסדרת "ספר המועדים". סדרת ספרי הזיכרון לגדולי ישראל, של מכון ירושלים, יוצאת אף היא תחת מותג כתב-העת "מוריה".

בשכונת רוממה שבירושלים ישנו רחוב מוריה הקרוי על שם כתב העת.

## מדורי עבר
בשנים הראשונות לקיומו של כתב-העת התפרסם בו בקביעות מדור "בשולי הדף היומי" ובו חומר עזר ולקט פרשני על הסוגיות שנלמדו במקביל לזמן הדפסת הגליונות במסגרת הדף היומי. מדור נוסף שהתפרסם בעבר בכתב העת, סיקר את פעילות "התנועה להפצת תורה".

## מערכת כתב העת
עורכו הראשי הראשון של "מוריה" היה הרב משה הרשלר. החליף אותו הרב יוסף בוקסבוים, ולאחר פטירתו עורך את כתב-העת בנו, הרב אריה בוקסבוים.

כחברי מערכת כתב-העת שימשו בשנותיו הראשונות, רבנים מהשורה הראשונה. חברי המערכת בעת הקמת "מוריה" היו הרבנים: בצלאל ז'ולטי, עובדיה יוסף, צבי מרקוביץ, משה שטרנבוך ואליעזר קוגל.

בעשור השני של המאה ה-21 חברי המערכת הם הרבנים: שמחה חסידה, אביגדור ברגר, אברהם יעקב גולדמינץ ושלמה בוקסבוים.

במשך שנות קיומו התפרסמו בגליונות כתב העת חידושי תורה מכל ראשי הישיבות הגדולות בישראל, ושל רבים מראשי הישיבות בחו"ל. פסקי הלכה של גדולי הפוסקים כמו: רבי שלמה זלמן אוירבך, רבי משה פיינשטיין, רבי יוסף שלום אלישיב, רבי שמואל הלוי ואזנר ורבים נוספים. ומחקריהם של חוקרים בתחום הספר העברי כמו: יעקב שמואל שפיגל, ואנשי אקדמיה נוספים כמו: יהודה לוי. מאמרו של פרופ' ישראל אומן על סוגיית מי שהיה נשוי שלוש נשים, בגרסתו העממית הלא-מתמטית, התפרסם אף הוא לראשונה על דפי "מוריה".

## קישורים חיצוניים
* אודות מוריה, באתר מכון ירושלים
* 

## הערות שוליים

קטגוריה:ישראל: כתבי עת תורניים
קטגוריה:כתבי עת למחקר תורני
קטגוריה:מכון ירושלים